polyglot-tagger/wikipedia-language-snippets-filtered huggingface dataset:
வலிமை குறைந்த பிணைப்பு இ8ல்லாத வினைபொருள்களில் இவ்வினை வேறு வழிமுறைகளில் நிகழ்கிறது. எடுத்துக்காட்டு: அரைல் தனியுறுப்புகள் பங்கேற்கின்ற சேர்க்கை வினைகளுக்கு மீர்வெயின் அரைலேற்றம் ஓர் எடுத்துக்காட்டு ஆகும்.
அதிகமாக பதிலீடு செய்யப்பட்டுள்ள கார்பன் அணுவில் தனியுறுப்பு சேர்க்கை நிகழ்கிறது என்பது குறிப்பிடத்தக்கது. அல்லது மூலக்கூறுகளில் தனியுறுப்பு சேர்க்கை வினைகள் நிகழ்வதில்லை. மேலும் இவ்விரு வினைகளும் உச்சமான வெப்பங்கொள் வினைகளாகும்.
தீவிர மாற்றீடு கார்பன் மாற்றப்பட்டிருப்பதை கவனிக்கவும். இலவச-தீவிர கூடுதலானது மூலக்கூறுகள் அல்லது உடன் நிகழவில்லை. இரு எதிர்வினையுமே மிகவும் வெப்பமண்டலமாக இருக்கின்றன, மேலும் ரசாயன ரீதியாக விரும்பப்படுவதில்லை.
மூலவர் சன்னதிக்கு எதிரில் சூலம், பலி பீடம், கொடி மரம், சிங்கம் ஆகியவை காணப்படுகின்றன. திருச்சுற்றில் ஏனாதிநாய நாயனார், சிவதுர்க்கை, கல்யாண கணபதி, அய்யப்பன், அனுமன் ஆகியோர் உள்ளனர். வேப்ப மரத்தின் அருகே நாக சிற்பங்கள் உள்ளன. அடுத்து நவக்கிரகங்கள் காணப்படுகின்றன. மூலவர் சன்னதிக்கு முன்பாக வலப்புறம் செல்வ விநாயகரும், இடப்புறம் வள்ளி தெய்வானையுடன் சுப்பிரமணியரும் உள்ளனர். இக்கோயில் நுழைவாயில், முன் மண்டபம், திருச்சுற்று, கருவறை, மூலவர் விமானம் ஆகியவற்றைக் கொண்டு அமைந்துள்ளது. 29 ஆகஸ்டு1988 திங்கட்கிழமை அன்று இக்கோயிலுக்கான கால்கோள் விழா வாளமர் கோட்டை காத்தையா சுவாமிகளால் நடத்தப்பட்டதற்கான கல்வெட்டு உள்ளது.
வெளியூரில் இருந்து ஒரு குடும்பத்தார் வணிகம் செய்வதற்காக தஞ்சாவூர் வந்தபோது அவர்களுடன் 10 வயது மதிக்கத்தக்க சிறுமியும், அவளது அண்ணனும் உடன் வந்தனர். தற்போது கோவில் அமைந்திருக்கும் இடத்தின் அருகே ஒரு குடிசையில் அந்த குடும்பத்தார் தங்கி இருந்தனர். அனைவரும் வெளியில் சென்றபோது, சிறுமி மட்டும் வீட்டில் இருந்தாள். சிறிது நேரத்திற்குப்பிறகு அனைவரும் வீடு திரும்பியபோது வீட்டின் கதவு உள்பக்கமாக தாழிடப்பட்டதைக் கண்டனர். வெளியில் இருந்து அழைத்தும் கதவு திறக்கப்படாமல் இருக்கவே, கதவை உடைத்தபோது உள்ளே சிறுமி ஒரு சிலையாக காட்சியளிப்பதைக் கண்டனர். பின்பு கோயில் கட்டி வழிபடத் தொடங்கினர்.
சென்னைக்கு அருகிலுள்ள திருமணம் எனும் சிற்றூரில் 1864 ஆம் ஆண்டு பிறந்தார். இவர் பெற்றோர் கேசவ சுப்பராய முதலியார் - பாக்கியம். இவருக்குப் பெற்றோர் இட்டபெயர் செல்வகேசவராயன் என்பதாகும். இவர் பச்சையப்பன் கல்லூரியில் இண்டர்மீடியட் படிக்கும்போதே, தமிழை விருப்பப் பாடமாக ஏற்றுப் படித்தார். படிப்பின்போது ஆங்கில இலக்கியங்களையும் தமிழ் இலக்கியங்களையும் ஒப்பீடு செய்து படித்தார். இருமொழி புலமைப்பெற்ற இவரைப் பச்சையப்பன் கல்லூரி ஆசிரியராக ஏற்றுக் கொண்டது. கல்லூரியில் பணியாற்றிய காலத்தில் பல திறமைமிக்க தமிழ் அறிஞர்களை உருவாக்கினார். இவர் உருவாக்கியவர்களுள் தெ. பொ. மீனாட்சிசுந்தரம், ரா. பி. சேதுப்பிள்ளை ஆகியோர் குறிப்பிடத்தக்கவர்கள்.
திருமணம் செல்வக் கேசவராய முதலியார் இலக்கியம், திறனாய்வு, மொழியியல், வரலாறு ஆகிய துறைகளில் அறிஞராகத் திகழ்ந்தார். அவர், தமிழ் தனித்தியங்கும் தன்மை உள்ள செம்மொழி என்பதனை நிறுவிய அறிஞர்களுள் ஒருவர் ஆவார். இவர் பழமொழிகள் கலந்த கட்டுரைகள் எழுதித் தமிழ் உரைநடைக்கு ஆழமும் மெருகும் தந்தவர் ஆவார். 19ஆம் நூற்றாண்டின் இறுதியிலும் 20ஆம் நூற்றாண்டின் தொடக்கத்திலும் தமிழின் உரைநடை வளம் செழிக்க பாடுபட்டவர்களுள் ஒருவர்.
இவர் பதினெண் கீழ்க்கணக்கு நூல்களில் ஒன்றான முன்றுறையரையனாரால் இயற்றப்பட்ட பழமொழி என்னும் நூலைப் பழைய உரையோடு சந்தி பிரித்துப் பதிப்பித்தார். மேலும் பெருவாயின் முள்ளியார் இயற்றிய ஆசாரக்கோவை, சமண மதத்தைச் சார்ந்த முனைப்பாடியார் இயற்றிய அறநெறிச்சாரம், வீர கவிராயர் இயற்றிய அரிச்சந்திர புராணம், குசேலோபாக்கியம் ஆகிய நூல்களையும் பதிப்பித்தார்.
செல்வகேசவர் தமிழ்ப் பழமொழிகள் பலவற்றைத் தொகுத்து அவற்றுக்கு இணையான ஆங்கிலப் பழமொழிகளையும் தொகுத்து இணைப் பழமொழிகள் என்னும் நூலை 1898 ஆம் ஆண்டில் வெளியிட்டார்.
ஏப்ரல், 1680 முதல் வாரத்தில் பேரரசர் சிவாஜி இறந்த போது, சம்பாஜி முகலாயர்களின் சிறையில் இருந்ததால், சிவாஜியின் இரண்டாம் மனைவியின் மூலமாக பிறந்த சத்திரபதி இராஜாராம் 21 ஏப்ரல் 1680ல் மராத்தியப் பேரரசராக பேஷ்வாக்களால் அறிவிக்கப்பட்டார்.
இதனை அறிந்த சம்பாஜி, தில்லி மொகலாயர்களின் சிறையிலிருந்து தப்பி, ராய்கட் கோட்டையை 20 சூலை 1680ல் கைப்பற்றினார். பின்னர் இராஜாராமை சிறைபிடித்து, தன்னை மராத்தியப் பேரரசராக அறிவித்துக் கொண்டார்.
புனே அருகில் உள்ள புரந்தர் கோட்டையில் பிறந்த சம்பாஜி, தனது இரண்டாவது வயதில் தாய் சாயிபாய் இறந்ததால், தந்தை வழி பாட்டியான ஜிஜாபாயின் பராமரிப்பில் வளர்ந்தவர். 11 சூன் 1665ல் சிவாஜிக்கும் – முகலாயர்களுக்கும் ஏற்பட்ட புரந்தர் உடன்படிக்கையின் படி, ஆம்பர் நாட்டு மன்னர் ஜெய்சிங்கின் ஆக்ரா அரண்மனையில், ஒன்பது வயது சம்பாஜி பிணையாகத் தங்க வைக்கப்பட்டார்.
9 ஆண்டுகள் மராத்தியப் பேரரசை ஆண்ட இவரை தில்லி முகலாயர்கள் சிறை பிடித்து, சித்திரவதை செய்து கொன்றனர். இவருக்குப் பின்னர் மராத்தியப் பேரரசராக இவரது ஒன்று விட்ட தம்பி இராஜாராமும், பின் சம்பாஜியின் மகன் சாகுஜி அரியணை ஏறினார்.
1687ல் தில்லி முகலாயப் படைகளுக்கும், மாராத்தியப் படைக்களுக்கும் நடந்த போரில், சம்பாஜி முகலாயர்களால் சிறை பிடிக்கப்பட்டார். பின்னர் பிப்ரவரி 1689ல், சங்கமேஸ்வரர் எனுமிடத்தில் வைத்து, அவுரங்கசீப் படையினரால் சித்திரவதை செய்யப்பட்டு கொல்லப்பட்டார்.
சம்பாஜி முகலாயர்கள், தக்காண சுல்தான்கள், கிழக்கிந்திய நிறுவனம், போர்த்துகேய கிழக்கிந்தியக் நிறுவனம் மற்றும் மைசூர் அரசுகளுடன் தொடர்ந்து பிணக்குகள் கொண்டிருந்தார்.
எலக்ட்ரான் நிலை மாற்றங்கள் ஒளியன்கள் என்று அழைக்கப்படும் குவைய அலகு வடிவில் மின்காந்த கதிர்வீச்சை உமிழ்கிறது அல்லது உறிஞ்சுகிறது. பாய்சானின் புள்ளிவிவரப்படி, மின்னன் பெயர்வு மிக வேகமாக நடைபெறுகிறது. மின்னன் பெயர்வு நடைபெறும் கால இடைவெளி மாறிலியானது இயற்கையான அழுத்தம் மற்றும் கதிர்நிரல்வரிகளுக்கு இடையேயான தொலைவைப் பொருத்து அமைகிறது. எலக்ட்ரான் குதிக்கும் நிலைகளுக்கு இடையிலான ஆற்றல் அதிகரிக்கும்போது உமிழப்படும் ஒளியனின் அலைநீளம் குறைவாக இருக்கும். உமிழப்படும் ஒளியன் அணுவின் இயக்க ஆற்றலை மாற்றுகிறது. சீரொளி குளிரூட்டும் தொழில்நுட்பம் அணுக்களின் இயக்கத்தை மெதுவாக்க உதவுகிறது.
அணு எலக்ட்ரான் மாற்றம் என்பது ஓர் அணுவுக்குள் அல்லது ஒரு செயற்கை அணுவுக்குள் அணு எலக்ட்ரான் ஒரு குவைய நிலையிலிருந்து மற்றொரு குவைய நிலைக்கு மாற்றமடைதலை அணு எலக்ட்ரான் மாற்றம் என்கிறோம். இந்த மின்னன் பெயர்வு ஓர் ஆற்றல் நிலையிலிருந்து மற்றொரு ஆற்றல் நிலைக்கு ஒரு நுண் நொடிக்கும் குறைவான நேரத்தில் நிகழ்கிறது. அணு இயற்பியலில் இந்நிகழ்வு எலக்ட்ரான் மாற்றம், மின்னன் பெயர்வு, எலக்ட்ரான் தாவல், குவையக் குதிப்பு, குவையத் தப்பித்தல், குவையத் தாவல் என்று பல பெயர்களால் அறியப்படுகிறது.
டென்மார்க் நாட்டு இயற்பியலாளர் நீல்சு போர் 1913 ஆம் ஆண்டில் எலக்ட்ரான்கள் குவையத் தாவல்களைச் செய்ய முடியும் என்ற கோட்பாட்டை முதன் முதலில் அறிவித்தார். இயேம்சு பிராங்கு மற்றும் குசுடாவ் லுட்விக் எர்ட்சு போன்றவர்கள் அணுக்கள் ஆற்றல் நிலைகளை அளவிடுகின்றன என்பதை சோதனை முறையில் நிரூபித்தார்கள்.
1975 இல் முதன் முதலாக ஆன்சு டெமல்ட் என்பவர் மின்னன் பெயர்வு பற்றிய கருத்தினைக் கணித்தார். பின் 1986 ஆம் ஆண்டில் பாதரச அணுவில் இவ்வாய்வு மேற்கொள்ளப்பட்டது. ஆனால் மின்னணு பெயர்வு, புளோச்சின் செவ்வியல் சமன்பாடுகளுடன் ஒத்துப்போகவில்லை.
ஆற்றல் மாற்ற ஆய்வகத்தின் பல சாதனைகளில் அண்மையில் உருவாக்கப்பட்ட காலப் பிரிதிறப் பாய்ம இயக்கக் குலைதிற ஆய்கருவி குறிப்பிடத் தக்கதாகும். இந்த ஆய்கருவி முதன்முறையாக, சுழற்பொறியின் குலைதிறவாக்கத்தை அளக்கிறது. உயர்தர ஒருசாலை ஆய்வாளர் மேற்பார்வையிடும் அளத்தல் அறிவியலும் தொழில்நுட்பமும் எனும் ஆய்விதழ் இந்த ஆய்கருவி உருவாக்கம் 2008 இல் பாய்ம இயக்கவியல் சார்ந்த மிகச்சிறந்த கொடையாகும் எனக் குறிப்பிட்டுள்ளது.
ஆற்றல் மாற்ற ஆய்வகம் முன்பு சுழலெந்திர ஆய்வகம் அறியப்பட்டது. இது ஆரல் போலெசுலாவ் சுட்டோடொலா என்பவரால் 1892 ஆம் ஆண்டு சுவிசர்லாந்தில் ஜூரிச் மத்திய தொழில்நுட்ப நிறுவனத்தின் ஒரு பகுதியாக நிறுவப்பட்டது. இந்த ஆய்வகம் சுழற்பொறியியல் துறை வராலாற்றில் புலமைபெற்ற பொறியாளர்கள் தலைமையில் வழி நடத்தப்பட்டுவந்தது.
மகிஷாசூரன் தேவர்களின் எதிரிகளான அசுர குலத்தினன் ஆவார். எருமையை வாகனமாகக் கொண்ட மகிஷாசூரனின் குலகுரு சுக்கிராச்சாரி ஆவார். புராணங்களில் குறிப்பாக தேவி மகாத்மியம் எனும் புராண நூலில் மகிஷாசூரனின் வீரமும், வீழ்ச்சியும் பல இடங்களில் குறிப்பிடப்பட்டுள்ளது. கடுந்தவம் நோற்று பிரம்மனிடம் ஒரு பெண்ணால் மட்டுமே தனக்கு இறப்பு நேர வேண்டும் என்ற வரத்தை பெற்ற மகிஷாசூரன், தொடர்ந்து இந்திரன் உள்ளிட்ட அனைத்து தேவர்களையும், முனிவர்களையும் கொடுமைப் படுத்துகிறான். தேவர்கள் மற்றும் முனிவர்களின் வேண்டுதலுக்கு இணங்க, பார்வதி தேவி துர்க்கையாக அவதரித்து மகிஷாசூரனை வீழ்த்தியதாக புராணங்கள் கூறுகின்றன. மகிஷாசூரனை வீழ்த்தியதால் துர்க்கைக்கு மகிஷாசூரமர்தினி எனும் சிறப்புப் பெயராயிற்று.
அரக்கர்குல தலைவன் ரம்பா ஒரு எருமையை மணம் முடித்து அவர்களிருவருக்கும் பிறந்த குழந்தையே மகிஷாசுரன் ஆவான். ஆணவம் தலைக்கேறிய காரணத்தால் தேவர்கள் மீது அவன் படையெடுக்க அவனை துர்காதேவி வதம் செய்தாள். மகிஷாசுரனை அழித்ததால் துர்க்கை, மகிஷாசுர மர்த்தினி என்று அழைக்கப்படுகிறாள்.
மகிஷாசூரனை வதைத்த துர்க்கையை போற்றும் விதமாக மேற்கு வங்காளத்தில் துர்கா பூஜை எனும் பெயரில் ஒன்பது நாள் திருவிழா சிறப்பாகக் கொண்டாடப்படுகிறது. கர்நாடகாவின் மைசூரில் தசரா எனும் பெயரில் ஒன்பது நாள் திருவிழா கொண்டாடப்படுகிறது.
தமிழ்நாட்டின் தூத்துக்குடி மாவட்டம், உடன்குடி ஊராட்சி ஒன்றியத்தில் உள்ள குலசேகரன்பட்டினம் ஊரில் ஒன்பது நாள் தசரா திருவிழா நவராத்திரியின் போது வெகு சிறப்பாகக் கொண்டாடப்படுகிறது.
செயற்கைப் பலபடிகள்: இந்தப் பலபடிகள் நெகிழிகள், செயற்கை இழைகள், வண்ணப்பூச்சுகள், கட்டிடப் பொருள்கள், தளபாடங்கள், இயந்திரப் பாகங்கள் மற்றும் ஒட்டும் பொருள்களாகப் பயன்படுத்தப்படுகின்றன. இவை மேலும் இரண்டு பிரிவுகளாகப் பிரிக்கப்பட்டுள்ளன:
வெப்ப நெகிழிகள்: பாலியெத்திலீன், டெஃப்லான், பாலிசுடைரீன், பாலிபுரோப்பிலீன், பாலியெசுடர், பாலியூரித்தேன், பாலி , வினைல் குளோரைடு, நைலான், ரேயான், மாவியம், சிலிக்கான், கண்ணாடியிழை போன்றவை
வெப்பத்தால் இறுகும் நெகிழிகள்: பதப்படுத்தப்பட்ட இரப்பர், இயற்கை மீள்மம், பேக்கலைட்டு, கெவ்லார் இழை, பாலி ஈபாக்சைடு போன்றவை.
1907 ஆம் ஆண்டு லியோ பேக்லேண்டு பேக்கலைட்டு எனப்படும் முதல் செயற்கைப் பலபடியைக் கண்டுபிடித்தார். அது வெப்பத்தால் இறுகும் பீனால்-பார்மால்டிகைடு வகை நெகிழியாக அமைந்தது. இதே காலகட்டத்தில், எர்மான் லியூசஸ் என்பவர் அமினோ அமிலம் -கார்பாக்சிநீரிலிகள் மற்றும் கருக்கவர் பொருள்களின் வினை மூலமாக, அவற்றின் அதிக மூலக்கூறு நிறை கொண்ட விளைபொருள்களின் தொகுப்பு முறையைக் கண்டறிந்தார். ஆனால், அவரது நேரடி மேற்பார்வையாளராக இருந்த எர்மான் எமில் பிஷர் 6000 டால்டனுக்கு அதிகமான அளவிலான சகப்பிணைப்பு மூலக்கூறு இருப்பதற்கான சாத்தியம் இல்லை என்று தெரிவித்த கருத்தினால், அதனைப் பலபடி என்று குறிப்பிடாமல் விட்டுவிட்டார். 1908 ஆம் ஆண்டு ஜாக்யூசு பிராண்டென்பெர்ஜெர் என்பவர் செல்லோபோன் எனும் பலபடிச் சேர்மத்தை உருவாக்கினார். விசுகோசு ரேயான் இழைகளை அல்லது தாள்களை ஒரு அமிலத் தொட்டியினுள் பீய்ச்சி அடிப்பதன் மூலம் செல்லோபோன் கண்டுபிடிக்கப்பட்டது.
பலபடிகள் எனப்படுபவை ஒற்றை மூலக்கூறுகளின் பலபடியாக்கல் வினையின் காரணமாக உருவான அதிக மூலக்கூறு நிறைகொண்ட சேர்மங்கள் ஆகும். ஒரு பலபடியின் அமைப்பில் மீண்டும் மீண்டும் வருகின்ற தனியான வினைபடு மூலக்கூறே ஒற்றை மூலக்கூறு எனப்படுகிறது. ஒரு பலபடி என்பது வேதியியல் அடிப்படையில், பலபடியாக்கலின் அளவு, மோலார் நிறை பரவல், இழுவைத்திறன், கூட்டுப்பலபடி, பக்கத்தொடர் இணைப்பின் அளவு, பலபடியின் இறுதித் தொகுதிகள், குறுக்குப் பிணைப்புகள், படிகத்தன்மை மற்றும் வெப்பவியல் பண்புகள் ஆகியவற்றை வைத்துத் தீர்மானிக்கப்படுகிறது. கரைசலில் உள்ள பலபடிகள் கரைதிறன், பிசுக்குமை, மற்றும் பசையாதல் ஆகியவை தொடர்பான சிறப்புப் பண்புகளைப் பெற்றிருக்கும்.
1777 ஆம் ஆண்டில் என்றி பிராகோநாட் என்பவரின் ஆய்வுப்பணியும், 1846 ஆம் ஆண்டில் கிறித்தியான் இசுகோன்பெயின் என்பவரின் ஆய்வுப்பணியும் நைட்ரோசெல்லுலோசு கண்டுபிடிப்பிற்கு உதவின. நைட்ரோசெல்லுலோசைக் கற்பூரத்துடன் வினைப்படுத்தும் போது செலுலாயிடு உருவானது. இவ்வாறு கிடைத்த செல்லுலோசை ஈதர் அல்லது அசிட்டோன் கொண்டு கரைக்கும் போது கொலோடியான் கிடைத்தது. கொலோடியானானது அமெரிக்க உள்நாட்டுப் போரின் போது வீரர்களுக்கு ஏற்பட்ட காயங்களைச் சுத்தப்படுத்தும் மருந்தாகப் பயன்படுத்தப்பட்டது. 1865 ஆம் ஆண்டில் முதன் முதலாக செல்லுலோசு அசிடேட்டு தயாரிக்கப்பட்டது.
எர்மேன் இசுடாடிஞ்சா் என்ற வேதியியலாளர் முதன்முதலாகப் பலபடிகளைப் பற்றிய வரையறையைப் பின்வருமாறு முன்மொழிந்தார். அவரது கூற்றுப்படி, நீண்ட சங்கிலித் தொடர்களில் சகப்பிணைப்பால் பிணைக்கப்பட்ட அணுக்களைக் கொண்ட பெருமூலக்கூறுகள் என்பதே பலபடியின் முதல் வரையறையாக இருந்தது. அவருடைய ஆய்வானது, பலபடிகளைப் பற்றிய வேதியியல் ரீதியான புரிதலை ஆழப்படுத்தியது. நியோப்ரீன், நைலான் மற்றும் பாலியெசுடர் ஆகியவற்றின் கண்டுபிடிப்புகளுக்குப் பிறகு பலபடி வேதியியல் மேலும் விரிவடைந்தது.
இயற்கை இரப்பருடன் கந்தகத்தைச் சேர்த்தால், அந்தப் பொருளின் பிசுபிசுப்பும் ஒட்டும் தன்மையும் நீங்கியதை 1834 ஆம் ஆண்டில், பிரீட்ரிக் லுாடர்சுடார்ப், நேதனியேல் ஏவார்டு ஆகியோர் தனித்தனியாகக் கண்டுபிடித்தனர். 1844 ஆம் ஆண்டு சார்லசு குட்இயர் இரப்பருடன் கந்தகத்தை வெப்பப்படுத்தி இரப்பர் பற்றவைப்பு கண்டுபிடித்ததற்காக அமெரிக்கக் காப்புரிமை பெற்றார். தாமசு ஏன்காக் இதே செயல்முறைக்காக 1843 ஆம் ஆண்டில் பிரித்தானியக் காப்புரிமை பெற்றார்.
பலபடி வேதியியல் வேதியியலின் உட்பிரிவுகளுள் ஒன்றாகும். இந்தப் பிரிவு பலபடிகளின் போன்ற செயற்கைப் பலபடிகளின்), வேதியியல் அமைப்பு, வேதித் தொகுப்பு மற்றும் வேதியியல் பண்புகள் ஆகியவை குறித்து ஆழமாக விவரிக்கிறது. பலபடி இயற்பியல், பலபடிப் பொறியியல் ஆகியவற்றை உள்ளடக்கிய பலபடி அறிவியல் என்ற அகன்ற களத்தோடு பலபடி வேதியியல் தொடர்புடையதாக விளங்குகிறது.
ஐயுபிஏசி வரையறைப்படி பெருமூலக்கூறுகள் என்ற வார்த்தையானது தனித்த மூலக்கூறுகளின் சங்கிலித்தொடர் அமைப்பைக் குறிக்கும் சொல் என்றும், வேதியியலோடு தொடர்புடையது எனவும் விளக்கமளிக்கப்பட்டது. பலபடிகள் எனப்படுபவை பலபடிப் பொருள்களின் பண்புகளைப் பற்றிக் குறிப்பிடுவதாகவும், இயற்பியலின் உட்பிரிவான பலபடி இயற்பியலுக்குத் தொடர்புடைய வார்த்தை எனவும் விளக்கப்படுகிறது.
பலபடிகளை உயிரிப்பலபடிகள் மற்றும் செயற்கைப் பலபடிகள் என அவற்றின் மூலத்தை அடிப்படையாகக் கொண்டு இரு பிரிவுகளாகப் பிரிக்கலாம். இவை ஒவ்வொன்றையும் பலபடிகளின் பயன்பாடு, பண்புகள், இயல் மற்றும் வேதியியல் பண்புகள் ஆகியவற்றின் அடிப்படையில் மேலும் பல பிரிவுகளாகப் பிரிக்கலாம்.
1884 ஆம் ஆண்டில் இலாரி டி சார்டோனெட் மறு ஆக்கம் செய்யப்பட்ட செல்லுலோசு அல்லது விசுகோசு ரேயான் ஆகியவற்றிலிருந்து முதல் செயற்கை இழையைத் தயாரித்தார். அது பட்டு இழைகளுக்கு பதிலியாக இருந்தாலும், எளிதில் தீப்பற்றக்கூடியதாக இருந்தது.
1957 ஆம் ஆண்டு முதன் முதலாக 25 பைசா நாணயம் இந்திய அரசால் வெளியிடப்பட்டது. இந்நாணயம் நிக்கல் உலோகத்தால் செய்யப்பட்டது. இதன் எடை 2.42 கிராம், விட்டம் 18.7 மில்லிமீட்டர், தடிமன் 1.32 மில்லிமீட்டர் ஆகும். இந்த நாணயத்தின் முன்பக்கத்தில் மையமாக சிங்க லட்சனையும், அதன் இருபக்கமும் ஆங்கிலம், இந்தியில் இந்தியா எனவும் பொறிக்கப்பட்டிருந்தது. பின்பக்க நாணயத்தில் 25 நயா பைசா என்பது மையமாகவும், அதன் கீழ் அச்சிடப்பட்ட ஆண்டு, இரு தானியக் கதிர்களும் பொறிக்கப்பட்டிருந்தது. எண்ணின் மேற் பகுதியில் ரூபாயின் நான்கில் ஒரு பகுதி என இந்தியில் அச்சிடப்பட்டிருந்தது.
1988 இல் இருபத்தி ஐந்து பைசா எக்கு உலோகத்தில் வெளியிடப்பட்டது. இந்த நாணயத்தின் எடை 2.83 கிராம், 19 மில்லி மீட்டர் விட்டளவு கொண்டது. 1.55 மில்லிமீட்டர் தடிமம் கொண்டதாகும். இந்நாணயங்களின் முன்பக்கம் மையமாக 25 என்ற எண்ணும், அதன் மேலே சிறியதாக சிங்க லட்சனையும், எண்ணின் இருபக்கமும் ஆங்கிலம், இந்தியில் பைசா, இந்தியா எனவும் பொறிக்கப்பட்டிருந்தது. அதன் பின்பக்கத்தில் காண்டாமிருகம் பெரிய அளவிலும், மேற்புறத்தில் நாணயம் பொறிக்கப்பட்ட ஆண்டும், அச்சிடப்பட்ட அச்சாலை முத்திரையும் இடப்பட்டிருந்தது. இந்நாணயம் காண்டாமிருக நாணயம் எனவும் அழைக்கப்பட்டு வந்துள்ளது.
1972 ஆம் ஆண்டு வெளியிடப்பட்ட 25 பைசா நாணயம் நிக்கல் உலோகத்தால் செய்யப்பட்டது. இதன் எடை 2.5 கிராம், விட்டம் 19 மில்லிமீட்டர், தடிமன் 1.36 மில்லிமீட்டர் ஆகும். இந்த நாணயத்தின் முன்பக்கத்தில் மையமாக சிங்க லட்சனையும், அதன் இருபக்கமும் ஆங்கிலம், இந்தியில் இந்தியா எனவும் பொறிக்கப்பட்டிருந்தது. பின்பக்க நாணயத்தில் 25 என்ற எண் மையமாகவும், அதன் கீழ் அச்சிடப்பட்ட ஆண்டு, இரு தானியக் கதிர்களும் பொறிக்கப்பட்டிருந்தது. எண்ணின் மேற் பகுதியில் ரூபாயின் நான்கில் ஒரு பகுதி என இந்தியில் அச்சிடப்பட்டிருந்தது.
1964 இல் வெளியிடப்பட்ட 25 பைசா நாணயம் 1957 இல் உள்ளதைப் போல நிக்கல் உலோகத்தால் செய்யப்பட்டது.இந்த நாணயத்தின் முன்பக்கத்தில் மையமாக சிங்க லட்சனையும், அதன் இருபக்கமும் ஆங்கிலம், இந்தியில் இந்தியா எனவும் பொறிக்கப்பட்டிருந்தது. இந்த நாணயத்தில் நயா பைசா என்பதற்குப் பதிலாக இருபத்தி ஐந்து பைசா என்று இந்தியில் எழுதியிருந்தது.
சதுர நடனம் என்பது நான்கு இணைகள் ஒரு சதுர அமைப்பில் இணைந்து, ஒரு பக்கத்திற்கு ஒரு இணையாக நின்று சதுர மையத்தை நோக்கி நகர்ந்து ஆடுவது ஆகும். இந்த வகையான சதுர நடனங்கள் முதன்முதலாக 16ம் நூற்றாண்டில் இங்கிலாந்தில் ஆவணமாக்கப்பட்டது. ஆனால் அந்த காலங்களிலேயே பிரான்ஸ் மற்றும் யுரோப்பாவிலும் பரவி இருந்தது. முன்பாக இந்த சதுர நடனமானது வட அமெரிக்காவிலிருந்து யுரோப்பாவிற்கு புலம் பெயர்ந்தவர்களின் மூலமாக வந்து இந்த அளவிற்கு வளர்ந்துள்ளது. சில நாடுகளின் சில பகுதிகளில் இந்த சதுர நடனமானது கிராமிய நடனமாகப் போற்றி பாதுகாக்கப்படுகிறது. மேற்கத்திய அமெரிக்க நாடுகளின் சதுர நடனமே இன்று உலகம் முழுவதும் அறியப்படும் ஒன்றாகும். இதற்கு காரணமாக அமைவது 20-ஆம் நுற்றாண்டில் வந்து மிகவும் பிரபலமான கவ்பாய் -யுடன் இணைத்து நடைபெற வைத்ததே ஆகும். இந்த சதுர நடனமானது அமெரிக்க ஐக்கிய நாடுகளின் பத்தொன்பது மாநிலங்களில் அரசின் அங்கீகரிக்கப்பட்ட நடனமாக உள்ளது.
பெரும்பாலான அமெரிக்க சதுர நடன அமைவுகள் யாவும், நடன கலைஞர்களின் அசைவுகளில் சில தொடர்ச்சியான அசைவுகள் அல்லது சில அசைவுகளின் தொகுப்பால் அமைக்கப்படுகிறது. நடன இசையில், நடன அமைப்பாளரின் ரசனை, இசைக்கருவிகளின் ஒலிக்கேற்ப நடன அசைவுகள் அமைக்கப்படுகின்றன. அவைகளில் சில இசைக்கோர்வையாகவோ, பாரம்பரிய நடன அமைப்புகளாகவோ இருக்கும். சில பாரம்பரிய சதுர நடனங்களில் நடன அமைப்பாளர் ஒரு சதுர நடன கலைஞராகவோ, இசை அமைப்பாளராகவோ இருப்பர். நவீன மேற்கத்திய சதுர நடனங்களில், நடன அமைப்பாளர் நடன மேடையிலேயே இருப்பர். அவ்வாறு இருந்து நடன அசைவுகளை அவ்வப்போதே அமைப்பர். நவீன காலங்களில், சதுர நடன கலைஞர்கள் அடிப்படையானச் சில அசைவுகளை மட்டுமே கற்றுக்கொள்கின்றனர். அவைகள் ஒவ்வொன்றிலும் நடன அசைவுத்தொகுப்புகள் அமைந்திருக்கும். ஆனால், அவைகள் வரிசைக்கிரமமாக அமைந்திருப்பதில்லை.
இந்த சதுர நடனத்தின் நடன அசைவுகள் பல நாடுகளின் பல பாரம்பரிய நடனங்களின் அசைவு மற்றும் படஅமைப்புகளைச் சார்ந்துள்ளது. அவைகளில் சில, ஆங்கில நாட்டுப்புற நடனம், காலடோனியம் மற்றும் சதுர நடன இசைத்தொகுப்பு.இது உலகிலுள்ள அனைவராலும் தொடர்ச்சியாக மேம்படுத்தப்பட்டும் அனைத்து வயதினரையும் கவரும் ஒரு நடனமாகும்.
பாரா கிரெசால் என்பது 364 . என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 4-மெத்தில்பீனால், பா-கிரெசால் என்ற பெயர்களாலும் இச்சேர்மம் அழைக்கப்படுகிறது. திண்ம நிலையில் நிறமற்றதாகக் காணப்படும் இச்சேர்மம் பிற வேதிப்பொருட்களைத் தயாரிக்கும்போது பரவலாக ஒரு இடைநிலைப்பொருளாகப் பயன்படுத்தப்படுகிறது. பீனால் வழிப்பொருளான இது ஆர்த்தோ கிரெசால் மற்றும் மெட்டா கிரெசால்களின் மாற்றியன் ஆகும்.
ஆக்சிசனேற்ற எதிர்ப்பிகளை தயாரிப்பதற்கு பாரா கிரெசால் பயன்படுத்தப்படுகிறது. உதாரணம்: பியூட்டலேற்ற ஐதராக்சி தொலுயீன். ஒற்றை ஆல்க்கைலேற்ற வழிப்பொருட்கள் பிணைப்பு வினைகளில் ஈடுபட்டு டைபீனால் ஆக்சிசனேற்ற எதிர்ப்பிகளின் விரிவான குடும்பத்தை உருவாக்குகின்றன. நச்சுத்தன்மை குறைவாக இருப்பதால் இத்தகைய ஆக்சிசனேற்ற எதிர்ப்பிகள் மதிப்பு மிக்கவையாகக் கருதப்படுகின்றன .
தொலுயீனை குளோரினேற்றம் செய்து நீராற்பகுப்பு செய்வதாலும் பாரா கிரெசாலை தயாரிக்க முடியும். சைமின் – கிரெசால் செயல்முறையில் பீனால் புரோப்பைலீனுடன் சேர்த்து ஆல்கைலேற்றம் செய்யப்படுகிறது. பின்னர் உருவாகும் சைமின் ஆக்சிசனேற்ற முறையில் ஆல்க்கைல் நீக்கம் செய்யப்படுகிறது.
கல்கரியை உற்பத்தி செய்வதற்காக நிலக்கரித்தாரை வறுக்கும்போது பெறப்படும் ஆவியாகும் பொருட்களில் இருந்து பாரா கிரெசால் பாரம்பரிய முறையில் பிரித்தெடுக்கப்படுகிறது. எஞ்சியிருக்கும் கசடின் எடையில் சிலசதவீதம் அளவுக்கு பீனாலும் கிரெசால்களும் காணப்படுகின்றன.
தற்போது தொழில் ரீதியாக பாரா கிரெசால் இரண்டு படிநிலைகளில் தயாரிக்கப்படுகின்றது, முக்கியமாக தொலுயீனை சல்போனேற்றம் செய்வதை முதல்படிநிலையாகக் கொண்ட தயாரிப்புமுறையில் பாரா கிரெசால் தயாரிக்கப்படுகிறது:
டிசம்பர் 2015 இல், கூகுள் பகிரப்பட்ட புகைப்படங்களை ஆல்பங்களாக உருவாக்கியது. பயனர்கள், புகைப்படங்கள் மற்றும் வீடியோக்களை ஒரு ஆல்பத்தில் சேர்க்கலாம், மேலும் பிற கூகிள் புகைப்படங்களை பிற பயனர்களுடன் இந்த ஆல்பத்தை பகிர்ந்து கொள்ளவும் இயலும். பெறுநர் அவர்களது சொந்த புகைப்படங்களையும் வீடியோக்களையும் சேர்க்கலாம், மேலும் புதிய படங்கள் சேர்க்கப்படும் போது அறிவிப்புகளைப் பெறலாம். பயனர்கள் தங்கள் சொந்த, தனிப்பட்ட தொகுப்பிற்குச் சேர்க்க, பகிரப்பட்ட ஆல்பங்களிலிருந்து படங்களையும் வீடியோக்களையும் சேமிக்கவும் இயலும்.
மார்ச் 2016-ல் புகைப்படங்கள் தானாகவே ஆல்பங்களில் சேர்க்க வழிவகை செய்யப்பட்டது.மேலும் அதில் தட்டச்சு செய்யும் மேம்பாடுகளையும் மேற்கொண்டனர்.
கூகிள் தன்னுடைய முந்தைய பதிப்பான கூகிள் ப்ளஸ்ஸை விட சிறப்பானதொரு அறிவிப்பாக கூகிள் புகைப்படங்கள் அமைந்தது.அதனை விட வெற்றிகரமாகவும் அமைந்தது. இது முகநூலிற்கு போட்டியாக கருதப்பட்டது ஆனால் இதனால் வெற்றிபெற இயலவில்லை இதற்கு பல காரணங்கள் கூறப்படுகிறது.புகைப்படங்களை பொதுவெளியில் பகிர்வதற்காகவே இது தயாரிக்கப்பட்டது ஆனால் அந்த அளவிற்கு வரவேற்பு இல்லாத போது தனிப்பட்ட முறையில் புகைப்படங்களை பகிர்வதற்கு அனுமதிக்கப்பட்டன.
கூகிள்படங்களுக்கு இரு வகையான சேமிப்பு அமைப்புகள் உள்ளன: "உயர் தரம்" மற்றும் "அசல் தரம்". உயர் தரத்தில் 16 மெகாபிக்சல்கள் மற்றும் 1080 ரெசல்யூசன் போன்றவற்றை சேமிக்கலாம்.
அசல் தர புகைப்படங்கள் மற்றும் வீடியோக்களின் அசல் தீர்மானம் மற்றும் தரம் ஆகியவற்றைப் பாதுகாக்கிறது.ஆனால் கூகிள் கண்க்கினைப் பொறுத்து இவை மாறுபடும்.
இந்த வசதியானது ஆண்ட்ராய்டு இயங்குதளம்,ஐஓஎஸ் மற்றும் அதன் அதிகாரபூர்வ இணையதளம் போன்றவற்றில் கிடைக்கும்.மேலும் புகைப்படங்களை உள்நினைவகத்தில் சேமித்து எப்பொது வேண்டுமானாலும் பயன்படுத்தலாம்.
கூகிள் புகைப்படங்கள் என்பது கூகிள் உருவாக்கிய புகைப்பட பகிர்வு மற்றும் சேமிப்பக சேவை ஆகும். இது 2015 ஆம் ஆண்டு மே மாதம் அறிவிக்கப்பட்டது.
ஒற்றை-செல் உயிரினம் கோளவடிவிலிருந்து முட்டைவடிவம் வரையிலான வடிவங்களைக் கொண்டிருக்கிறது. நீரில் நீலம் அல்லது கருப்பு நிறமாகத் தோன்றினாலும் லேசான பச்சை நிறத்தில் இருந்து இருண்ட பச்சை நிறம் வரை வேறுபடுகிறது. நிறமானது இதன் குளோரோபிளாஸ்டின் அளவால் தீர்மானிக்கப்படுகிறது. செல் மேற்பரப்பு கண்ணாடியைப் போன்று ஒளிர்கிறது. இதன் உடலம் அல்லது தலசு , மெல்லிய சுவருடன், கடினமான, பல உட்கருகொண்ட, 1 முதல் 4 சென்டிமீட்டர் வரையான விட்டமுடைய செல்லைக் கொண்டுள்ளது. ஆனால் அரிதான சந்தர்ப்பங்களில் 5.1 சென்டிமீட்டர் வரையான விட்டமும் கொண்டிருக்கலாம். "குமிழி" ஆல்கா நார்த்திசுக்களுக்கு ரைசாய்ட்ஸ் மூலம் இணைக்கப்படுகிறது.
கரீபியா, புளோரிடாவின் வடபகுதி, பிரேசிலின் தென்பகுதி, இந்தோ-பசிபிக் போன்ற வெப்பமண்டல மற்றும் மிதவெப்ப மண்டலப் பிரதேசங்களின் அலைமண்டலப் பகுதிகளில் இவை காணப்படுகின்றன. ஒட்டு மொத்தத்தில் உலகெங்கிலும் கிட்டத்தட்ட ஒவ்வொரு கடலிலும் இவை வாழ்கின்றன. பெரும்பாலும் குறிப்பாக பவளப்பாறைகளில் வாழ்கின்றன. சுமார் 80 மீட்டர் அல்லது 260 அடி கடல் ஆழத்தில் இவை வளரக்கூடியவையாகும்.
செல் முழுவதும் பல சைட்டோபிளாசுமிக் களங்கள் உள்ளன. ஒவ்வொரு களத்திலும் ஒரு உட்கருவும் சில குளோரோபிளாசுட்டுகளும் உள்ளன. சைட்டோபிளாச களங்கள் அனைத்தும் நுண்குழல்களின் உதவியால் சைட்டோபிளாச பாலங்கள் மூலம் ஒன்றோடொன்று இணைக்கப்பட்டுள்ளன. செல் சுவரால் மூடப்பட்டிருக்கும் புற சைட்டோபிளாச சவ்வு சுமார் 40 நானோ மீட்டர் தடிமன் கொண்டது.
வெலொனியா வென்டிரிகோசா குமிழி பாசி எனவும் மாலுமிகளின் கருவிழிகள் என்றும் அழைக்கப்படும் ஒருவகை பாசியினமாகும். வெப்பமண்டல மற்றும் மிதவெப்ப மண்டலப் பகுதிகளில் உலகெங்கிலும் உள்ள கடல்களில் கடற்பாசி தாவரமாகக் காணப்படுகிறது. மிகப்பெரிய ஒற்றை-உயிரணு உயிரினங்களில் இதுவும் ஒன்றாகும்.
வெலொனிய வென்ட்ரிகோசா பல உட்கருக்களும் குளோரோபிளாசுட்டுகளும் கொண்ட சினோசைட்டு கட்டமைப்பு கொண்ட பாசியாகும். இவ்வுயிரினம் ஒரு பெரிய மைய வெற்றிடத்தைக் கொண்டுள்ளது, இவ்வெற்றிடம் பன்முகக் கட்டமைப்பு கொண்டது .
உயிரணுப் பிரிவினால் இனப்பெருக்கம் நிகழ்கிறது. அங்கு பலகருக்களை உடைய தாய்செல்கள் சேய் உயிரணுக்களை உருவாக்குகிறது. மேலும் தனித்தனியான ரைசாயிடுகள் புதிய குமிழ்களை உருவாக்குகின்றன. இது தாயின் செல்லிருந்து தனித்தனியாக பிரிகின்றன.
மார்ச் 21, 2017 இல், நெக்ஸஸ் 5, நெக்ஸஸ் 6, நெக்ஸஸ் பிளேயர், பிக்சல் சி மற்றும் பிக்சல் நுண்ணறிபேசி சாதனங்களுக்குக் கிடைக்கும் வகையில் அண்ட்ராய்டு "ஓ" எனும் இயங்குதள முன்னோட்டத்தை முதலில் வெளியிடப்பட்டது.மொத்தம் நாண்கு முன்னோட்டத்தைக் கூகிள் வெளியிட திட்டமிட்டுள்ளது.இரண்டாவது,மே 17, 2017 அன்று வெளியிடப்பட்டது.அது பீட்டா தரமுறையாகக் கருதப்படுகிறது மேலும் சூன் மற்றும் சூலையில் மேலும் முன்னோட்டங்கள் வெளியிடப்பட உள்ளன. 2017 ஆம் ஆண்டின் மூன்றாவது காலாண்டில் அதிகாரப்பூர்வமாக அதன் இறுதி அறிவிப்பினை வெளியீடு செய்யத் திட்டமிடப்பட்டுள்ளது.
வரக்கூடிய அறிவிப்புகளை உறக்கநிலையில் வைக்க முடியும், மேலும் "சேனல்கள்" என்று அறியப்படும் தலைப்பு அடிப்படையிலான குழுக்களில் அதனைச் சேர்க்கலாம். எளிதாக ரிங்டோன் போன்றவற்றை அமைத்திடலாம். அமைப்புகள் பயன்பாட்டில் ஒரு புதிய வடிவமைப்புத் தோற்றத்தைக் கொண்டிருக்கும். ஒரு வெள்ளை தீம் மற்றும் பல்வேறு அமைப்புகளின் விரிவான வகைப்படுத்தலைக் கொண்டிருக்கும்.
ஆண்ட்ராய்டு ஓரியோ என்பது ஆண்ட்ராய்டு செல்லிடத் தொலைபேசி இயக்க முறைமையின் எட்டாவது பதிப்பின் குறியீட்டுப் பெயர் ஆகும். இஃது மார்ச் 21, 2017 அன்று முதல் மேம்பாட்டு முன்னோட்டமாக வெளியிடப்பட்டது. இரண்டாவது மேம்பாடு முன்னோட்டம் மே 17, 2017 அன்று வெளியிடப்பட்டது.
மனிதரில் பெரிய தலையும், தோள் பகுதிகளும், பிறப்பின்போது பிரச்சனையின்றி இடுப்பு எலும்பினூடாக வெளியேறுவதற்கு ஏற்ற வகையில் ஒரு ஒழுங்கில் பிறப்பு செயல்முறை அமைய வேண்டும். இந்த ஒழுங்கில் குழப்பம் ஏற்படும்போது, குழந்தை பிறப்பானது நீண்ட நேரத்தை எடுப்பதுடன், வலி மிகுந்ததாகவும் ஆகி விடுகிறது. சில சமயம் குழந்தை பிறப்பு இயல்பாக நிகழ முடியாமலும் போய் விடுகிறது.
கருப்பை வாய்ப்பகுதி, குழந்தை பிறக்கும் குழாய்ப்பகுதியிலுள்ள மென்மையான இழையங்களில் ஏற்படும் மாற்றங்கள் பின்வரும் ஆறு நிலைகளையும் உறுதிப்படுத்தும்.
குழந்தையானது பிறப்புக் குழாய் வழியாக வெளியேறும். இவ்வெளியேற்றத்தின்போது, குழந்தையின் தலை பின்பக்கம் சாய்வாக இருப்பதால், முன் நெற்றிப் பகுதியானது முதலில் யோனியூடாக வெளியேற முடியும்.
குழந்தை பிறப்பு இயல்பாக, பிரச்சனைகளின்றி இரண்டாவது நிலைக்கு செல்லுமா என்பதை மருத்துவர்கள், உதவியாளர்கள் பல காரணிகளை வைத்து ஆய்ந்து அறிவார்கள். பொதுவாக இந்நிலையில் கருப்பை வாயானது 3 விரிந்திருக்கும். இந்நிலையில் சில பெண்களுக்கு கருப்பை சுருக்கம் சுறுசுறுப்பாக ஆரம்பித்து விடும். வேறு சிலரில் இந்த சுருக்கமே ஆரம்பிக்காமலும் இருக்கும். கருப்பை வாயில் விரிதல் தொடர்ந்து நிகழ்ந்தால் அது ஒரு இயல்பான பிறப்பு நடப்பதற்கான சாத்தியத்தைக் காட்டும். கருப்பை வாய்ப்பகுதியில் இருக்கும் மென்சவ்வில் கிழிவு ஏற்படல், குருதிக் கறைபடுதல் என்பன இந்நிலையில் ஏற்படவோ அல்லது ஏற்படாமல் இருக்கவோ கூடும்.